Diari Oficial de la Generalitat Valenciana


Sumari del DOGV 9751, del 22-12-2023 (2023/12531)

RESOLUCIÓ de 15 de desembre de 2023, del director general de LABORA Servei Valencià d'Ocupació i Formació, que modifica la Resolució de 3 de març de 2023, del director general de LABORA Servei Valencià d'Ocupació i Formació, per la qual s'aprova la convocatòria de subvencions per a la realització d'accions formatives dirigides prioritàriament a persones ocupades amb càrrec a l'exercici pressupostari 2023, en aplicació de l'Ordre TMS/368/2019, de 28 de març, per la qual es desplega el Reial decret 694/2017, de 3 de juliol, pel qual es desplega la Llei 30/2015, de 9 de setembre, per la qual es regula el sistema de Formació Professional per a l'Ocupació en l'àmbit laboral, en relació amb l'oferta formativa de les administracions competents i el seu finançament, i s'estableixen les bases reguladores per a la concessió de subvencions públiques destinades al seu finançament.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9751

Data del DOGV
:   22-12-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/12957


Data del document
:   15-12-2023

Organisme emissor
:   Labora, Servici Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * Labora, Servici Valencià d'Ocupació i Formació

RESOLUCIÓ de 15 de desembre de 2023, del director general de LABORA Servei Valencià d'Ocupació i Formació, que modifica la Resolució de 3 de març de 2023, del director general de LABORA Servei Valencià d'Ocupació i Formació, per la qual s'aprova la convocatòria de subvencions per a la realització d'accions formatives dirigides prioritàriament a persones ocupades amb càrrec a l'exercici pressupostari 2023, en aplicació de l'Ordre TMS/368/2019, de 28 de març, per la qual es desplega el Reial decret 694/2017, de 3 de juliol, pel qual es desplega la Llei 30/2015, de 9 de setembre, per la qual es regula el sistema de Formació Professional per a l'Ocupació en l'àmbit laboral, en relació amb l'oferta formativa de les administracions competents i el seu finançament, i s'estableixen les bases reguladores per a la concessió de subvencions públiques destinades al seu finançament. [2023/12060]  
  
  
Mitjançant Resolució de 3 de març de 2023, del director general de LABORA Servei Valencià d'Ocupació i Formació, publicada en el DOGV número 9550, de 9 de març de 2023, es va aprovar la convocatòria de subvencions per a la realització d'accions formatives dirigides prioritàriament a persones ocupades amb càrrec a l'exercici pressupostari 2023, en aplicació de l'Ordre TMS/368/2019, de 28 de març, per la qual es desplega el Reial decret 694/2017, de 3 de juliol, pel qual es desplega la Llei 30/2015, de 9 de setembre, per la qual es regula el sistema de Formació Professional per a l'Ocupació en l'àmbit laboral, en relació amb l'oferta formativa de les administracions competents i el seu finançament, i s'estableixen les bases reguladores per a la concessió de subvencions públiques destinades al seu finançament.  
En el resolc catorzé de l'esmentada resolució, en l'apartat tercer, s'estableix que, en tot cas, l'execució dels programes s'iniciarà durant l'exercici pressupostari corresponent a la convocatòria.  
  
Considerant el termini establit en la convocatòria per a resoldre i notificar la concessió de les subvencions, a causa de la dificultat en què es trobaran les entitats per a poder iniciar les accions formatives en el termini previst, es considera oportú establir com a data límit per a l'inici dels cursos el dia 31 de gener de 2024, amb la finalitat de propiciar un correcte desenvolupament de les accions formatives, així com una adequada gestió dels fons públics.  
D'acord amb això, i fent ús de la facultat que confereix a aquesta Direcció General l'article 14.1.e del Decret 216/2020, de 29 de desembre, del Consell, d'aprovació del Reglament d'organització, règim jurídic i funcional de LABORA Servici Valencià d'Ocupació i Formació, resolc:  
  
Modificar el resolc catorzé, apartat 3, de la resolució de 3 de març de 2023, anteriorment esmentada, que queda redactat com segueix:  
  
«En tot cas, l'execució dels programes s'iniciarà abans del 31 de gener del 2024 i haurà de finalitzar el 15 de setembre de 2024. No obstant això, els programes que contemplen accions formatives la duració de les quals siga igual o superior a 500 hores, finalitzaran amb anterioritat a 10 d'octubre de 2024.»  
  
La present resolució produirà efectes a partir del dia de la seua publicació en el Diari Oficial de la Generalitat Valenciana.  
  
Contra el present acte, que esgota la via administrativa, podrà interposar-se un recurs potestatiu de reposició davant d'aquest mateix òrgan en el termini d'un mes a partir de l'endemà de la publicació de la present resolució, d'acord amb el que preveuen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé en el termini de dos mesos un recurs contenciós administratiu davant del jutjat contenciós administratiu competent, de conformitat amb el que estableix l'article 8, apartat 3, així com l'article 46, apartat 1, ambdós de la Llei 29/1998, de 13 de juliol, reguladora de la jurisdicció contenciosa administrativa, sense perjudici que puga interposar qualsevol altre recurs que estime pertinent.  
  
  
València, 15 de desembre de 2023.- El director general de LABORA Servei Valencià d'Ocupació i Formació: Antonio Galvañ Diez.